Diari Oficial de la Generalitat Valenciana


Sumari del DOGV 9800, del 01-03-2024 (2024/1689)

RESOLUCIÓ de 26 de febrer de 2024, de la Universitat de València, per la qual s'aprova la convocatòria per a la selecció d'entitat col·laboradora encarregada de la posada en marxa d'un programa d'ajuts dirigits a estudiantat d'universitats de l'àmbit llatinoamericà a la Universitat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9800

Data del DOGV
:   01-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1689


Data del document
:   26-02-2024

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ de 26 de febrer de 2024, de la Universitat de València, per la qual s'aprova la convocatòria per a la selecció d'entitat col·laboradora encarregada de la posada en marxa d'un programa d'ajuts dirigits a estudiantat d'universitats de l'àmbit llatinoamericà a la Universitat de València. [2024/1689]  
La Universitat de València té com a objectiu enfortir la col·laboració amb les universitats iberoamericanes a l'àmbit de la internacionalització i la cooperació al desenvolupament. Per a fer-ho, està realitzant diverses accions encaminades a afavorir la continuïtat d'estudiantat d'universitats llatinoamericanes a la Universitat de València. Per dur a terme aquesta iniciativa, es considera oportú seleccionar, mitjançant una convocatòria pública, una entitat col·laboradora sense ànim de lucre especialitzada en l'àmbit de l'educació superior i amb àmplia presència en l'àmbit de les universitats llatinoamericanes.  
  
Primer. Entitat col·laboradora  
1. La Universitat de València convoca la selecció d'una entitat col·laboradora per a la gestió d'un programa d'ajuts dirigits a estudiantat d'universitats de l'àmbit llatinoamericà a la Universitat de València (d'ara endavant, UV).  
2. L'entitat col·laboradora, actuant en nom i per compte de l'òrgan concedent de l'ajut, tindrà per missió comprovar les condicions determinants per a l'atorgament de l'ajut, tramitar les sol·licituds de les persones participants, verificar la realització de l'activitat, participar en l'òrgan de valoració de les sol·licituds i col·laborar en la distribució de fons a les persones beneficiàries.  
3. Les funcions enumerades en el paràgraf anterior es realitzaran totalment o parcialment, d'acord amb el que preveu el conveni de col·laboració que se signe a aquest efecte, una vegada siga seleccionada l'entitat col·laboradora, i en què es recolliran les condicions i obligacions assumides per part de l'entitat col·laboradora d'acord amb el punt 11 d'aquestes bases.  
  
Segon. Règim jurídic  
Aquesta convocatòria es regula per la Llei 38/2003, del 17 de novembre, general de subvencions, la Llei 1/2015, del 6 de febrer, d'hisenda pública, del sector públic instrumental i de subvencions de la Generalitat Valenciana, i la Llei 39 /2015, d'octubre, del procediment administratiu comú de les administracions públiques, i per les restants normes de dret administratiu.  
  
Tercer. Convocatòria per a la selecció de l'entitat col·laboradora  
D'acord amb l'article 16.5 de la Llei 38/2003, de 17 de novembre, general de subvencions, aquesta convocatòria es regeix pels principis de concurrència, publicitat, transparència, objectivitat, igualtat i no discriminació.  
  
Quart. Requisits de les entitats sol·licitants  
Podran participar en el present procediment i obtenir la condició d'entitat col·laboradora les entitats amb personalitat jurídica que complisquen els requisits previstos a l'article 13 de la Llei 38/2003, de 23 de novembre, general de subvencions i que a més reuneixen les condicions següents:  
1. Que siguen entitats sense ànim de lucre.  
2. Que siguen entitats declarades d'utilitat pública per les autoritats competents espanyoles.  
3. Que tinguen més de 200 universitats associades i que totes o la majoria siguen iberoamericanes.  
4. Que tinguen plena capacitat d'obrar i acrediten solvència econòmica, financera i tècnica o professional.  
5. Que tinguen una experiència mínima de deu anys en la gestió, convocatòria, concessió i seguiment de programes similars entre universitats espanyoles i iberoamericanes.  
No podran obtenir la condició d'entitat col·laboradora les entitats en què concórrega alguna de les circumstàncies previstes a l'article 13 apartats 2 i 3 de la Llei 38/2003, de 17 de novembre, general de subvencions. A aquests efectes, l'entitat col·laboradora podrà justificar que no es troba sotmesa a alguna de les causes de prohibició contingudes a l'article 13 de la Llei 38/2003, de 17 de novembre, mitjançant una declaració responsable, d'acord amb el que disposa l'apartat 7 de l'article esmentat.  
  
Cinqué. Sol·licituds per concórrer com a entitat col·laboradora  
1. Les sol·licituds, així com la tramitació durant el procediment de sol·licitud, instrucció i resolució, inclosa la fase d'esmena, es realitzaran a través de la seu electrònica de la Universitat de València https://sede.uv.es o per qualsevol dels mitjans establerts en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
2. Les sol·licituds, que s'han de presentar d'acord amb el que estableix el paràgraf anterior, han d'anar dirigides al Servei de Relacions Internacionals i Cooperació de la UV.  
3. Si de l'estudi de l'expedient es dedueix l'absència o insuficiència de documentació, es requerirà a l'entitat sol·licitant perquè complete l'expedient en el termini de cinc dies hàbils, comptadors des de l'endemà de la recepció del requeriment, amb l'advertiment que, transcorregut aquest termini, i en cas de no aportar-se la totalitat de la documentació requerida, se la tindrà per desistida de la seua petició, prèvia resolució expressa, en els termes establerts a l'article 68 de la Llei 39/2015, d'1 d'octubre, del procediment administratiu comú de les administracions públiques.  
4. A la sol·licitud de participació s'adjuntarà la documentació següent:  
a) Certificat acreditatiu de la seua inscripció en el registre que li corresponga, segons la naturalesa de l'entitat.  
b) Estatuts de l'entitat actualment vigents.  
c) Poder suficient de la persona representant de l'entitat o persona autoritzada i número d'identificació fiscal de l'entitat.  
d) Declaració responsable de no trobar-se sotmesa a les prohibicions a què es refereixen els articles 13.2 i 13.3 de la Llei 38/2003, de 17 de novembre.  
e) Certificat acreditatiu d'estar al corrent en el compliment de les obligacions amb la Seguretat Social.  
f) Certificat acreditatiu d'estar al corrent en el compliment de les obligacions tributàries.  
g) Documentació acreditativa de la solvència econòmica i l'experiència tècnica aportada. Per a la solvència econòmica serà necessària la presentació dels comptes anuals dels 3 darrers exercicis econòmics aprovats pel seu corresponent òrgan de govern i auditats.  
L'experiència tècnica s'acreditarà amb la documentació que justifique les activitats dutes a terme en l'àmbit que preveu la convocatòria durant els últims deu anys, degudament certificada per la representació legal de l'entitat.  
h) Memòria tècnica que arreplegue els elements relatius a la seua organització i funcionament com a entitat col·laboradora en la gestió d'aquest tipus d'ajudes, incloent-hi específicament:  
- Relació i currículum del personal que s'assignarà directament a l'activitat. Necessàriament s'haurà de designar un coordinador/a responsable de la gestió i de la interlocució amb la Universitat de València.  
- Relació de mitjans materials generals que es posaran a la disposició del projecte.  
- Justificació i descripció dels sistemes d'informació i aplicacions específiques de què puga disposar per a la gestió d'aquesta línia d'ajuts.  
  
i) Llistat de membres de l'entitat degudament certificat per representant legal.  
  
Sisé. Termini de presentació de sol·licituds  
El termini de presentació de sol·licituds de participació en el procediment de concurrència per a la selecció d'entitat col·laboradora serà de cinc dies hàbils a partir de l'endemà de la publicació de la present convocatòria al Diari Oficial de la Generalitat Valenciana.  
  
Seté. Instrucció del procediment  
1. El procediment de selecció de l'entitat col·laboradora serà el de concurrència competitiva.  
2. Només les entitats que complisquen els requisits de participació i de solvència economicofinancera i tècnica establerts a l'apartat quart d'aquestes bases podran ser valorades.  
3. L'òrgan competent per a la instrucció del procediment de selecció d'entitat col·laboradora és el Servei de Relacions Internacionals i Cooperació de la Universitat de València.  
  
Vuité. Criteris de valoració per a la selecció d'entitat col·laboradora  
  
1. Se seleccionarà com a entitat col·laboradora aquella entitat que obtinga la major puntuació en la valoració. En cas que hi haja empat en la valoració obtinguda per dos o més sol·licitants es resoldrà a favor d'aquella que tinga més universitats associades.  
2. Els criteris de valoració per a la selecció d'entitat col·laboradora seran els següents:  
a) Nombre d'universitats associades: si aquest número supera en més de 50 la condició exigida (>= 200): fins a 30 punts. Si aquest número no arriba als 250, però supera els 225, fins a 15 punts.  
b) Recursos humans: RRHH assignats a l'activitat, fins a 20 punts. S'assignaran 5 punts per cada titulat o titulada superior assignat a l'activitat.  
c) Experiència i capacitat específica: per ús d'eines o programes informàtics propis i específics per a la gestió d'ajuts semblants. Fins a 30 punts.  
d) Eines informàtiques: per ús de programes informàtics estàndard o comercials. Fins a 10 punts.  
e) Acreditació de qualitat de la gestió: haver obtingut una acreditació del seu sistema de gestió per una entitat certificadora de la qualitat de les seves activitats i serveis en els darrers tres anys. Fins a 10 punts.  
  
  
Nové. Comissió de valoració  
1. Amb la finalitat d'avaluar i informar les sol·licituds presentades es crea una comissió de valoració, que estarà formada per:  
- Presidenta: Maria Carmen Lloret Català  
- President suplent: Esteban Sanchis Kilders  
- Vocals:  
• Carlos Pomer Monferrer  
• Bernat Garcia Sevilla  
- Vocals suplents:  
• Ángeles Beneyto Casado  
• Concepció Mariblanca Marí  
2. Les regles de funcionament d'aquesta comissió se sotmetran a les normes que s'acorden al seu si i, supletòriament, al que disposa la secció 3a del capítol II del títol preliminar de la Llei 40/2015, d'1 d'octubre, de règim jurídic del sector públic.  
3. L'òrgan d'instrucció, una vegada valorats els expedients per aquesta comissió de valoració, elaborarà la proposta de resolució, la qual es publicarà a la web de cooperació de la Universitat de València i es concedirà el termini de cinc dies hàbils perquè les entitats interessades puguin formular al·legacions.  
  
Desé. Resolució i terminis  
1. La vicerectora de Sostenibilitat, Cooperació i Vida Saludable ha de resoldre la designació de l'entitat col·laboradora, una vegada transcorregut el termini de cinc dies abans esmentat. La resolució contindrà les valoracions i les puntuacions dels diferents criteris de valoració, que seran públiques, i inclourà una relació ordenada amb el resultat obtingut per cada entitat.  
L'efectivitat de la resolució esmentada estarà condicionada a la subscripció del conveni de col·laboració corresponent.  
2. El termini màxim de resolució i notificació serà de dos mesos des de l'endemà de la finalització del termini per a la presentació de sol·licituds de participació en la corresponent convocatòria. Si vençut aquest termini no s'ha dictat resolució expressa, les sol·licituds es poden entendre desestimades per silenci administratiu, de conformitat amb l'article 25 de la Llei 39/2015, d'1 d'octubre, del procediment administratiu comú de les administracions públiques.  
  
Onzé. Conveni d'entitat col·laboradora  
1. Amb l'entitat col·laboradora que resulte seleccionada se subscriurà el corresponent conveni, segons el que preveu l'article 16 de la Llei 38/2003, de 17 de novembre, general de subvencions, i el que preveu l'article 161 de la Llei 1/2015, de 6 de febrer, d'hisenda pública, del sector públic instrumental i de subvencions de la Generalitat Valenciana.  
  
2. El conveni té per objecte establir les condicions i les funcions de l'entitat col·laboradora per a la gestió de les ajudes.  
3. El conveni establirà el procediment i les funcions i altres qüestions relatives a la gestió del procés.  
4. El conveni resultarà eficaç i entrarà en vigor en la data de signatura per les parts intervinents, i romandrà vigent fins a la finalització de les línies d'ajudes sense perjudici de les activitats de control, fiscalització o liquidació d'aquest.  
5. La durada màxima del conveni no podrà tenir un termini de vigència superior a quatre anys, si bé se'n podrà preveure la modificació i la pròrroga per mutu acord de les parts abans de la finalització d'aquell, sense que la durada total de les pròrrogues puga ser superior a la vigència del període inicial i sense que en conjunt la durada total del conveni de col·laboració puga excedir els sis anys.  
  
Dotzé. Obligacions generals de l'entitat col·laboradora  
L'entitat col·laboradora gestionarà la difusió, concessió, seguiment i justificació, si escau, dels ajuts de conformitat amb els criteris establerts, actuant en nom i per compte de la UV i haurà de destacar degudament aquest extrem en relació amb les persones sol·licitants i les beneficiàries de les ajudes.  
Les tasques i activitats a realitzar per l'entitat col·laboradora, que es detallaran al corresponent conveni i que podran realitzar-se totalment o parcialment, seran les següents:  
a) Col·laborar en els processos derivats de la convocatòria i la difusió, així com en la gestió administrativa del Programa, d'acord amb els termes acordats amb la Universitat de València.  
b) Comprovar el compliment i l'efectivitat, per part de les persones beneficiàries, de les condicions o requisits determinants per a la concessió que s'assenyalen a la convocatòria.  
c) Realitzar la valoració prèvia de les sol·licituds rebudes.  
d) Fer un seguiment periòdic dels projectes o actuacions a les persones beneficiàries dels ajuts.  
e) Així mateix, en la seua condició d'entitat col·laboradora, queda subjecta al que preveuen els articles 12 i 15 de la Llei 38/2003, de 17 de novembre, si és el cas.  
f) Col·laborar en la distribució dels fons a les persones beneficiàries.  
  
g) Presentar una memòria d'actuació justificativa del compliment de les condicions del conveni, amb indicació de les activitats realitzades i dels resultats obtinguts.  
  
Tretzé. Recursos  
Contra aquesta resolució, que esgota la via administrativa, es podrà interposar amb caràcter potestatiu recurs de reposició davant la rectora en el termini d'un mes o directament recurs contenciós administratiu davant l'òrgan jurisdiccional competent en el termini de dos mesos, computats ambdós terminis l'endemà a aquell en què s'efectue la notificació, sens perjudici que les entitats interessades puguen exercitar qualsevol altre que estimen oportú.  
  
València, 26 de febrer de 2024. La vicerectora de Sostenibilitat, Cooperació i Vida Saludable de la Universitat de València: Pilar Serra Añó.